ગુજરાત વિધાનસભા ચૂંટણીના બીજા તબક્કાની શરૂઆત પહેલા કોંગ્રેસ અને ભાજપે દિલ્હીના ચૂંટણી પંચનો દરવાજો ખખડાવ્યો છે. ભાજપે જ્યાં કોંગ્રેસ અધ્યક્ષ રાહુલ ગાંધીના ઇન્ટરવ્યૂને લઇને ચૂંટણી પંચ સમક્ષ ફરિયાદ કરી છે. ત્યાં જ બીજી તરફ કોંગ્રેસનું પ્રતિનિધિમંડળ પણ નરેન્દ્ર મોદી, અમિત શાહ, અરુણ જેટલી અને પીયૂષ ગોયલની ફરિયાદ લઇને ચૂંટણી પંચ સમક્ષ પહોંચ્યું છે. કોંગ્રેસના પ્રતિનિધિ મંડળે ભાજપના નેતાઓ પર ચૂંટણી સમયે આચાર સંહિતાના ભંગનો આરોપ લગાવ્યો છે.